GiliGold/VAD_KnessetCorpus huggingface dataset:
ציפי חוטובלי: בעיניי הערבוב בין נושא החסות, שהוא נושא כשלעצמו, לבין נושא הקו ודמותה של התחנה הצבאית הוא פסול.
ציפי חוטובלי: יש מה לשפר בקו המאוזן של שידור התחנה.
ציפי חוטובלי: אין ספק לאף אחד שכשיש לנו שורה של תוכניות אקטואליה מרכזיות, שמי שמוביל אותן זה אנשים עם זיהוי פוליטי וקו מסוים, היינו שמחים לראות שבוגרי התחנה לדורותיהם, שיש בה גם אנשים מימין וגם אנשים משמאל, יוכלו להוביל תוכניות שידור מרכזיות.
ציפי חוטובלי: זה ר שנדרש כאיזון מכל השידור הציבורי, לא רק מגלי צה"ל, והר הזה הוא בהחלט חסר.
ציפי חוטובלי: גם בנושא גיוס המועמדים – יש לנו מציאות שבה במחזור השדרנים האחרון לא היה ולו מועמד אחד או מועמדת אחת דתיים שהתקבלו לתחנה.
קריאה: כמה דתיים משדרים בגלי צה"ל?
יצחק וקנין: אתחיל מהסוף.
יצחק וקנין: כמות הדתיים שמשרתים בגלי צה"ל – אמר את זה מישהו – מצדיקים תקן לרב יחידתי.
יצחק וקנין: לא רק זה, יש בגלי צה"ל הסכם בלתי כתוב עם כל החיילים הדתיים העיתונאים, שהם לא מחויבים לשדר בשבת וגם תוכניות שהם מכינים, והם מבקשים שלא ישודרו בשבת, לא ישודרו, וזה משתנה אצל אנשים שונים.
יצחק וקנין: נכון הוא שבשנה האחרונה לא הגיע שום מועמד לשורה האחרונה.
ציפי חוטובלי: הרבה פחות צעירים ממוסדות חינוך דתיים בכלל חשבו שזה הר שהם רוצים לעשות עכשיו.
ציפי חוטובלי: בשנים שבהן הגיעו הרבה מאוד דתיים זה לא בגלל שחיפשנו דתיים, למרות שנעים להתהדר בזה - - -
אלי פולק: זאב דרורי חיפש דתיים והיו הרבה דתיים.
אלי פולק: אז היו 12 ומאז זה לא היה.
יצחק וקנין: אני החלפתי את זאב דרורי אז, אני זוכר בדיוק.
יצחק וקנין: חברת הכנסת חוטובלי, אני יכול לספר לך – וזה מעניין לא לחדר הזה – כאשר בבתי-הספר הדתיים מישהו עשה עבודה ואמר להם: חברים, אם זה מעניין אתכם תלכו, פתאום גילינו שמגיעים הרבה דתיים.
יצחק וקנין: אנחנו מרגישים בסדר גמור היום עם העניין הזה.
ציפי חוטובלי: אם במבחן התוצאה יש פלח באוכלוסייה שלא מגיע בכלל לשרת בתחנה בסופו של ר, צריך לדאוג לזה שיוכלו להגיע כמה שיותר מועמדים - - -
יצחק וקנין: לידיעתך, אנחנו יזמנו, יחד עם איזו עמותה דתית בבר-אילן, כנס הסברה לחיילים דתיים.
כרמל שאמה-הכהן: מיצינו.
כרמל שאמה-הכהן: יש לי שאלה ליועצת המשפטית.
ציפי חוטובלי: אני רק מסכמת.
ציפי חוטובלי: לא ראוי בעיניי לערבב בין נושא עצם קיומה של התחנה.
ציפי חוטובלי: קיומה של התחנה הוא חשוב.
ציפי חוטובלי: אם היא תתקיים בעזרת החסויות – זה דיון אחד, ודמותה של התחנה זה נושא שראוי לקיים עליו דיון.
ציפי חוטובלי: אני חושבת שמקובל על כולם שיש מה לר על הנושא הזה ויש מה לשפר בעניין הזה, כי זאת תחנה שמשדרת שידור ציבורי לכל ר ועניין, ולכן גם הקול הציבורי חייב להיות מאוזן בתחנה.
כרמל שאמה-הכהן: יגאל הררי, משפט אחד.
יגאל הררי: מכיוון שחברי, רזי ברקאי, העלה את העניין שהוא מבקש שיאריכו את החלטת הוראת השעה לשנה וחצי, אז אנחנו, כתחנות אזוריות, נתנגד לר הזה.
יגאל הררי: אנחנו פונים אליכם, מכיוון שכל הזמן רק מאריכים.
יגאל הררי: אם יהיה מנדט, כמו ששלושת השרים האלה קיבלו, עם זמן מוגבל, אני מאמין שיעשו את זה.
יגאל הררי: כמו שהציע חבר הכנסת דני דנון, אנחנו נכבד את הבקשה שאחד מחברי הכנסת של הוועדה יגיש הצעת חוק שתהווה שוט לממשלה.
יגאל הררי: אבל אנחנו מבקשים להתנגד להאריך את התוקף מעל שנה.
יגאל הררי: תודה.
כרמל שאמה-הכהן: לפני שאנחנו עוברים להצבעה, שאלה אחת ליועצת המשפטית.
כרמל שאמה-הכהן: האם במסגרת הצעת החוק שמונחת על השולחן אנחנו יכולים לעשות ניסיון ליישר קו עם מבנה של קבילות הציבור והסמכויות של הממונה על קבילות הציבור, בהתאם לרשות השניה ולרשות השידור?
אתי בנדלר: לכאורה, הוועדה יכולה להציע כל שינוי בהצעת חוק, אלא אם כן יש חריגה מגדר הנושא.
אתי בנדלר: החלטה לגבי חריגה מגדר הנושא, ככל שהיא ניתנת, נתונה לוועדת הכנסת.
אתי בנדלר: לו תישמע דעתי בעניין הזה, אני אומר שיש כאן חריגה משום שהחוק העיקרי היום עוסק - והר בא אפילו לידי ביטוי בשמו - רק בשידורי חסות ובתשדירי שירות.
אתי בנדלר: אין כאן הסדרה של שום נושא אחר שקשור לגלי צה"ל.
כרמל שאמה-הכהן: השאלה היא אם אי-אפשר לראות את הקבילות גם לעניין החסויות, כלומר, חריגה מחסויות וחריגה מתשדירים.
אתי בנדלר: אתה צריך, אם כך, להגדיר בכלל מה יהיה תפקידו של נציב תלונות הציבור לעניין הזה.
כרמל שאמה-הכהן: אם אין טענה של נושא חדש, אנחנו יכולים?
אתי בנדלר: אם אין טענה של נושא חדש, לכאורה אפשר.
אתי בנדלר: אבל אפשר לטעון בכל שלב.
כרמל שאמה-הכהן: יש מנגנון שהכנסנו לאחרונה ברפורמה ברשות השידור, שבנינו את הממונה על קבילות הציבור.
כרמל שאמה-הכהן: נתנו לו ממש סמכויות ויכולת לתת הוראות בתוך אותו גוף תקשורת.
כרמל שאמה-הכהן: זה קיים גם ברשות השניה, שאתה בטח מכיר, ועשינו את זה עכשיו גם ברשות השידור.
כרמל שאמה-הכהן: אמרתי: למה לא ליישר קו?
נחמן שי: בחוק שאנחנו נמצאים בתוך התהליך שלו?
כרמל שאמה-הכהן: אני שואל האם לא ליישר קו, מבחינת סמכויות הפיקוח.
כרמל שאמה-הכהן: ממש להעתיק את הפרק.
נחמן שי: בהקשר של התיקון הזה?
כרמל שאמה-הכהן: להכניס את זה במסגרת התיקון הזה.
כרמל שאמה-הכהן: כך שמי שיש לו טענות שחורגים מתשדירים וחסויות, תהיה לו כתובת יותר ברורה; מי שיש לו טענות לגבי איזונים פוליטיים או חריגות בתכנים – תהיה לו כתובת.
אתי בנדלר: לגבי איזון אי-אפשר.
אתי בנדלר: אתה יכול רק בכל מה שקשור לתשדירי שירות ולתשדירי חסות, משום שאין, למשל, הוראה בדין שקובעת שיש לשמור על איזון בשידורי גלי צה"ל.
נחמן שי: אני מציע שהוועדה תפנה לקצין חינוך ראשי, שישנו פה, ותביע תקווה, משאלה ויותר מזה, שהוא יוודא שתפקידו של האחראי על פניות הציבור בגלי צה"ל ייבחן מחדש, מתוך כוונה לתת לו סמכויות וכן הלאה.
נחמן שי: למרות שזה לא ממין העניין, אבל זה משקף בהחלט רים שנאמרו פה בדיון.
נחמן שי: קצין חינוך ראשי ייקח ויפעיל את זה.
נחמן שי: בסוף זה גם צבא, והוא יכול להנחות את מפקד גלי צה"ל לעשות כך וכך, וכך יהיה.
כרמל שאמה-הכהן: זה מקובל על כל חברי הכנסת?
כרמל שאמה-הכהן: אני הצעתי הצעה, לא תמיד דעת היושב ראש מתקבלת.
נחמן שי: הוא יפעיל את זה.
נחמן שי: יש לי יותר מאמונה שהוא יוציא את זה לפועל, והאיש שעושה את זה או האנשים שעושים את זה יקבלו יותר כוח בעבודה - לאור הרים שכבר נעשו ברשות השידור.
נחמן שי: תשכיר: לאור החלטות הוועדה או השינויים שהכנסנו בחוק רשות השידור.
כרמל שאמה-הכהן: אקרא לכם את שני הסעיפים בחוק רשות השידור, שאנחנו כרגע מסיימים את הכנתו.
כרמל שאמה-הכהן: "יושב ראש הרשות ימנה, באישור המליאה, ממונה על קבילות הציבור לתקופת כהונה של חמש שנים.
כרמל שאמה-הכהן: הממונה על קבילות ידון ויברר קבילות ותלונות מטעם הציבור בכל הנוגע למשדרי הרשות או לאופן פעולתה של הרשות.
כרמל שאמה-הכהן: הוועד המנהל, באישור השר והוועדה בכנסת, יקבע כללים לפעולתו של ממונה על הקבילות, לרבות לעניין אופן בירור התלונות.
כרמל שאמה-הכהן: הממונה על קבילות רשאי שלא לטפל בתלונה או בקבילה אם גוף אחר ברשות מוסמך לדון או להכריע בה.
כרמל שאמה-הכהן: החליט הממונה על הקבילות שלא לטפל בתלונה בשל קיום כאמור, ידווח על כך יושב ראש הרשות – או מפקד גלי צה"ל, במקרה הזה – מצא הממונה על הקבילות, לאחר דיון בקבילה ושמיעת הנוגעים בר כי צדק הקובל בפנייתו וכי הרשות פעלה שלא כדין בעניין מסוים, רשאי הוא להורות למנהל הכללי לשדר את ממצאיו בשידורי הטלוויזיה או הרדיו – גלי צה"ל, במקרה הזה - - -
אתי בנדלר: זה התיקון שהוועדה אישרה, ככל שהתיקון בכלל יעלה לדיון: "ובמועד שהורה".
נחמן שי: בואו נבקש תוך חודש או חודשיים – ניתן לו זמן – לבחון את הנושא של פניות הציבור והטיפול בהן בגלי צה"ל, ולהציע מנגנון לאור התיקונים.
אתי בנדלר: אני רוצה להגיד מדוע לא ניתן לעשות את זה בתיקון חקיקה חפוז, בלי לתת את הדעת על העניין הזה.
אתי בנדלר: ר ראשון, צריכים לדעת מה יהיו תפקידיו של נציב קבילות הציבור לגבי גלי צה"ל:
אתי בנדלר: האם מדובר בפיקוח על כלל שידורי גלי צה"ל?
אתי בנדלר: על נישה מסוימת?
אתי בנדלר: אין הגדרה בחוק מהי ההתוויה של גלי צה"ל.
אתי בנדלר: ר שני: מהי הכפיפות?
אתי בנדלר: האם הוא יכול להורות, ומה עם המפקדים של נציב קבילות הציבור?
אתי בנדלר: וכך הלאה, הרי יש מסגרת היררכית לגמרי שונה בצה"ל.
נחמן שי: אז אני מציע לנסח סעיף כזה: שהוועדה פונה לקצין חינוך ראשי, לאור הרים שנאמרו פה, ומבקשת שיכין או יפעל כדי לחזק את מעמדו של הממונה על פניות הציבור בגלי צה"ל לאור השינויים שהוועדה הכניסה בחוק רשות השידור, ויביא את זה לפני הוועדה בעוד חודשיים או חודש, כמה שצריך.
אלי פולק: אפשר לבקש שקצין חינוך ראשי יר גם עם, למשל, האגודה לזכות הציבור לדעת?
נחמן שי: הוא יעשה את כל העבודה הציבורית הנדרשת כדי לרכז את העמדות והדעות.
נחמן שי: רים שצריך לשמוע אותם.
כרמל שאמה-הכהן: עוברים להקראה.
חני לוז: אומבודסמן לא יכול להיות אדם ששייך לצוות השידור של התחנה.
חני לוז: המצב היום הוא שהוא שייך לצוות השידור.
חני לוז: שאלת קודם על הגשת תלונות - אנחנו הגשנו עשרות מכתבים עם תלונות לגלי צה"ל.
חני לוז: על חלק קטן מהם עודד לוינסון השיב, על רובם הוא השיב בצורה שהיא אינה - - -
נחמן שי: אז הוא יבדוק את מעמדו בתוך התחנה.
נחמן שי: אני יודע למה את מתכוונת.
נחמן שי: אפשר לעשות את זה.
כרמל שאמה-הכהן: נא להקריא את הצעת החוק.
ישי יודקביץ: "הצעת חוק גלי צה"ל – שידורי רדיו של צבא הגנה לישראל (שידורי חסות ותשדירי שירות) (הוראת שעה) (תיקון מס' 4), התשע"א-2011.
ישי יודקביץ: תיקון סעיף 8. 1.
ישי יודקביץ: בחוק גלי צה"ל - שידורי רדיו של צבא הגנה לישראל (שידורי חסות ותשדירי שירות) (הוראת שעה), התשס"ה-2005, בסעיף 8(ב) במקום "שש שנים" יבוא "שבע שנים".
ישי יודקביץ: "
כרמל שאמה-הכהן: זו הצעת החוק הממשלתית, שמרת על הארכה של שנה.
כרמל שאמה-הכהן: נשמעו בוועדה הצעות שונות לגבי תקופות אחרות אפשר לגבש פה הסכמה פה אחד?
נחמן שי: אם תציע, אז נשמע.
כרמל שאמה-הכהן: התקופות הן בין שנה לשנתיים.
כרמל שאמה-הכהן: שנה וחצי יכול להיות פה אחד?
כרמל שאמה-הכהן: זה מקובל עליך, חבר הכנסת בן-סימון?
נחמן שי: בסדר גמור, בתקווה שעד אז - - -
אתי בנדלר: אולי תיתנו תאריך מוגדר.
יוליה שמאלוב-ברקוביץ: אני חושבת שצריך לתת חודשיים, כדי שהממשלה תגמור כבר עם החוק הזה.
יוליה שמאלוב-ברקוביץ: סתם מושכים את זה.
כרמל שאמה-הכהן: אנחנו מצביעים על סעיף 1, עם התיקון שבמקום "שבע שנים" יבוא "שבע שנים וחצי".
יגאל הררי: אבל ממתי, אדוני?
יגאל הררי: שזה יהיה מוגדר.
אתי בנדלר: מיום התחילה.
כרמל שאמה-הכהן: מר הררי, אני מבקש לא להפריע בהצבעה.
לאה ורון: חבר הכנסת דניאל בן-סימון מצביע במקום חבר הכנסת עמיר פרץ; חברת הכנסת ציפי חוטובלי מצביעה במקום חבר הכנסת אופיר אקוניס; חברת הכנסת יוליה שמאלוב-ברקוביץ מצביעה במקום חבר הכנסת ישראל חסון.
כרמל שאמה-הכהן: מי בעד ההצעה, עם השינוי שהוועדה הכניסה בתוכה?
כרמל שאמה-הכהן: הצבעה בעד סעיף 1 – פה אחד נגד – אין סעיף 1 אושר.
כרמל שאמה-הכהן: התקבל פה אחד, אין מתנגדים, אין נמנעים.
כרמל שאמה-הכהן: נא להקריא את סעיף 2 בבקשה.
ישי יודקביץ: " 2.
ישי יודקביץ: תחילתו של חוק זה ביום י' באייר התשע"א, 14 במאי 2011".
כרמל שאמה-הכהן: ההסבר ברור, אני לא מאמין שיש למישהו הערות לגבי יום התחילה.
כרמל שאמה-הכהן: הצבעה בעד סעיף 2 – פה אחד נגד – אין סעיף 2 אושר.
כרמל שאמה-הכהן: תודה, סעיף 2 אושר פה אחד.
כרמל שאמה-הכהן: הצעת החוק אושרה לקריאה שנייה ושלישית.
כרמל שאמה-הכהן: אני שמח שהיא נגמרה בצורה שהיא נגמרה.
כרמל שאמה-הכהן: אני מקווה שכולם קלטו את הרשמים, ספגו אותם.
כרמל שאמה-הכהן: הסיבוב הבא פה יהיה סיבוב מכריע.
נחמן שי: מה עם העניין תלונות הציבור?
נחמן שי: אתה רוצה לנסח את זה?
כרמל שאמה-הכהן: אמרנו רים מאוד ברורים לגבי ההתייחסות לתלונות הציבור, לגבי השקיפות, לגבי הטיפול בהן.
נחמן שי: לחזור לוועדה בעוד חודשיים ולהציג לנו איך המערכת הזאת מתפקדת.
כרמל שאמה-הכהן: תודה רבה לכולם, אני נועל את הישיבה.
כרמל שאמה-הכהן: על סדר היום תקנות הגנת הצרכן (ביטול עסקה) (תיקון מס' 2), התשע"א-2011.
חנה טירי: תקנות הגנת הצרכן נכנסו לתוקף ב-14 בדצמבר.
חנה טירי: בתקנות כלולה הוראה שאומרת שכל התחום של תיירות חוץ הוחרג מהתקנות אבל יוחרג לשישה חודשים מיום פרסום התקנות שפורסמו בעצם ב-14 בספטמבר,
חנה טירי: כאשר המשרדים התחייבו לקיים היוועצות ביניהם ולראות האם יש שמקום לקביעת הסדר שונה בכל מה שקשור לתיירות חוץ, מתוך בעיות שהועלו בדיונים לגבי התקנות.
חנה טירי: ב-14 במרץ ביקשנו מהוועדה דחייה לשישה חודשים נוספים.
כרמל שאמה-הכהן: לשישה חודשים?
חנה טירי: ב-14 במרץ ביקשנו דחייה של שישה חודשים נוספים.
חנה טירי: הוועדה אישרה לנו ארבעה חודשים נוספים.
חנה טירי: לצערי הגענו כעת ליום בו אמורה לפקוע הוראת השעה והתקנות אמורות לחול גם על תיירות חוץ.
חנה טירי: מאחר שטרם סיימנו את פעולות ההיוועצות, משרד התעשייה קיבל את העמדות רק לפני מספר שבועות וטרם הספקנו לקיים היוועצויות גם מול משרד המשפטים ולסכם את העמדות, ולכן אנחנו מבקשים דחייה בחודשיים נוספים.
כרמל שאמה-הכהן: מה נשאר לכם עוד לעשות בגינו אתם צריכים אורכה?
כרמל שאמה-הכהן: למה העיכוב?
אלי ליפשיץ: בעצם שתי פגישות במשרד המשפטים לתיאום העמדות השונות.
חנה טירי: אנחנו המתנו לעמדת משרד התיירות וגם קיבלנו עמדה מאל על.
חנה טירי: העמדות התקבלו יחסית בשלב מאוחר ולא הספקנו לגבש עמדה פנימית וגם לגבש עמדה מול משרד המשפטים.
אתי בנדלר: מה זאת אומרת לא הספקתם לגבש עמדה פנימית?
חנה טירי: את העמדות קיבלנו לפני מספר שבועות.
חנה טירי: קראנו אותן ויש לנו איזושהי מחשבה לגבי מה שאנחנו רוצים לקבוע לגבי תיירות חוץ.
חנה טירי: יכול להיות שנאריך את התקופה ויכול להיות שכאשר השירות כולו מתבצע מחוץ למדינת ישראל ניתן איזשהו פטור אלא אם כן גם שם מאפשרים ביטול.
אתי בנדלר: כן, אבל את יודעת שהתקנות נדונו ואושרו בוועדה ב-6 ביולי 2010.
אתי בנדלר: משום מה הן פורסמו - למרות שהן היו מאוד דחופות – למעלה מחודשיים לאחר מועד אישור התקנות, ב-14 בספטמבר 2010.
אתי בנדלר: ב-6 ביולי ביקש שר התיירות לתת שישה חודשים מאותו מועד, מיולי.
אתי בנדלר: תראי איפה אתם עומדים.
אתי בנדלר: עכשיו אתם מדברים על כך שיש לכם מחשבות.
אלי ליפשיץ: לא, זה הרבה יותר ממחשבות.
חנה טירי: כדי לגבש עמדה, אנחנו צריכים עמדה ברורה ממשרד התיירות.
חנה טירי: לקח זמן עד שהעמדה הזאת הועברה אלינו.
אתי בנדלר: היום יש לכם עמדה מגובשת וסגורה, למשרד התיירות?
אלי ליפשיץ: כן.
אתי בנדלר: באיזה שלב זה נמצא?
אלי ליפשיץ: קודם כל, זה נמצא בשלב שברור שאם אנחנו נחיל את התקנות כפי שהן, כל עסקאות התיירות יעמדו בפני שבר.
אלי ליפשיץ: בסופו של דבר מי שיסבול מזה, אלה גם החברות וגם הלקוחות.
אלי ליפשיץ: זה מצב שאיננו מתאים וזה ברור.
אלי ליפשיץ: גם מקובל עלינו שחייב להיות הסדר שיאפשר ביטול.
אלי ליפשיץ: מקובל עלינו גם שחייב להיות הסדר שידרוש מהחברות וידרוש מהסוכנים מידע מאוד ברור ללקוח בדבר אפשרויות הביטול.
אלי ליפשיץ: די ברור שיהיה הסדר שיאפשר ביטול מעט רחב יותר מכפי שקיים היום בחוק ובתקנות.
אלי ליפשיץ: מה שאנחנו צריכים בעצם לעשות, זה לגבש עמדה סופית, להיפגש עם משרד המשפטים ולהציג את העמדות השונות.
כרמל שאמה-הכהן: למה צריך חודשיים?
אלי ליפשיץ: הבעיה הגדולה היא שמדובר בתהליכים שלפעמים לוקחים זמן.
אלי ליפשיץ: אנחנו מתחייבים להודיע לוועדה שאם זה יהיה לפני כן, אנחנו נגיע לכאן.
כרמל שאמה-הכהן: אני אגיד לך מה הבעיה.
כרמל שאמה-הכהן: אנחנו נמצאים אחרי הארכה אחת כאשר הוועדה אמרה אז באופן ברור שהיא לא תיתן הארכה נוספת.
כרמל שאמה-הכהן: אז הוצגו בפניי נסיבות מאוד מיוחדות שיכול להיות שגרמו לעיכוב והתנהלות ממושכת בטיפול בעניין.
כרמל שאמה-הכהן: אם חסרות שתי פגישות, חודשיים זה הרבה זמן.
כרמל שאמה-הכהן: זה קצב התנהלות של זמן רב.
חנה טירי: שר התיירות ביקש שלושה חודשים ואנחנו לא הסכמנו לכך.
חנה טירי: אמרנו שאנחנו מוכנים חודשיים.
אתי בנדלר: התקנות נכנסו לתוקף ב-14 בדצמבר.
חנה טירי: הן פורסמו ב-14 בספטמבר אבל נכנסו לתוקף ב-14 בדצמבר.
חנה טירי: הוראת השעה אומרת שישה חודשים מיום פרסומן של התקנות.
אתי בנדלר: לא מיום תחילתן?
אלי ליפשיץ: לא.
חנה טירי: למעשה הספירה של ששת החודשים החלה מספטמבר.
חנה טירי: ב-14 במרץ ביקשנו הארכה נוספת כי הוראת השעה הייתה אמורה לפקוע.
חנה טירי: שיהיה ברור, אנחנו כמשרד התעשייה, ברור שחשוב לנו להגן על האינטרס הצרכני.
חנה טירי: אמרנו שאם תפקע הוראת השעה, זה בסדר מבחינתנו אלא אם כן משרד התיירות יבוא, יגלה ויראה נימוקים בגינם יש מקום לקבוע הסדר שונה.
חנה טירי: מאחר שחיכינו לעמדה ובאמת היו נסיבות אישיות והעמדה הזאת התאחרה מלהגיע, אנחנו סבורים שכעת – מאחר שנשאר לנו קודם כל לראות אם יש בינינו הסכמה מול משרד התיירות, כי כרגע נראה שיש לנו מחלוקת בסוגיה.
אלי ליפשיץ: יש הסכמה עקרונית.
אלי ליפשיץ: יש מחלוקת קטנה לגבי המועדים.
חנה טירי: אחרי כן אנחנו צריכים להביא את הדברים למשרד המשפטים וגם משרד המשפטים צריך להסכים או שלא להסכים ואני לא יודעת מה תהיה עמדתו.
חנה טירי: אנחנו כמובן נגיע כבר מגובשים, אנחנו כמשרד התעשייה, ומשרד התיירות יגיע עם העמדה שלו.
חנה טירי: אנחנו נגבש עמדה אחידה.
חנה טירי: צריך לנסח את התקנות ולקבל אישור נוסח ממשרד המשפטים, להעביר לוועדה ועד שנקבע דיון ועד שאחר כך אנחנו שולחים את זה לפרסום ברשומות כאשר בדרך כלל מדובר בשבועיים עד שאנחנו שולחים לרשומות, מהרגע בו אנחנו שולחים לרשומות עד שזה מתפרסם.
חנה טירי: כאשר לקחנו את כל הפעולות שאנחנו צריכים לבצע חשבנו שחודשיים זה מועד סביר.
חנה טירי: שוב, זה לא תלוי רק בנו אלא אנחנו צריכים גם את אישור הנוסח של משרד המשפטים.
חנה טירי: אנחנו צריכים אישור מהותי של משרד המשפטים, של הרפרנטים, ונצטרך את אישור הנוסח.
חנה טירי: הוועדה תצטרך לאשר לאחר מכן ואנחנו נצטרך לחכות לפרסום ברשומות.
חנה טירי: לכן נראה לנו שנכון לבקש חודשיים נוספים כדי להביא לוועדה תיקון, עוד לפני שהתקנות פוקעות.
חנה טירי: אנחנו לא רוצים שייווצר מצב שהתקנות עוד פעם פוקעות והתיקון שהבאנו טרם נכנס לתוקף.
חנה טירי: התקנות אמורות לפקוע, עם ההצעה שאנחנו מציעים, ב-14 בספטמבר.
חנה טירי: בדיוק שנה מיום פרסומן.
אתי בנדלר: חנה, איך קרה שאתם פניתם לוועדה במועד כל כך מאוחר בבקשה הזאת?
חנה טירי: היו לנו שיחות עם משרד התיירות וכל הזמן התרינו ואמרנו שה-14 ביולי מתקרב ועוד לא קיבלנו עמדה.
חנה טירי: לקח זמן עד שקיבלנו את העמדה וזה באמת מתוך נסיבות מוצדקות אישיות וכולי.
חנה טירי: הגישה שלנו, של הגורמים המקצועיים, הייתה בהתחלה לתת להוראה הזאת לפקוע ולהכניס גם את תיירות החוץ.
חנה טירי: קיבלנו פנייה משר התיירות, הייתה פנייה אישית משר התיירות לשר התעשייה, וקיבלנו בקשה בכל זאת לפעול למען דחייה נוספת.
אתי בנדלר: אני לא יכולה, למרות כל מה שאנחנו שומעים כאן, שלא להביע את מחאתי הנמרצת על כך שמתייחסים לוועדה מוועדות הכנסת כאל חותמת גומי.
אתי בנדלר: אולי היה צריך לכתוב באישור הפקידים, במקום באישור ועדת הכלכלה.
אלי ליפשיץ: אף אחד לא מתייחס לוועדה כחותמת גומי.
אתי בנדלר: אינני יודעת אם הדברים נכונים או לא, אבל הגיעו אלי חילופי מכתבים מאמון הציבור שנציגתו יושבת כאן והיא תאמר את דבריה לבד, אבל מהם עולה כאילו למשרד התעשייה היה ברור והוא כבר הודיע שדחיית תוקף התקנות תתקבל.
חנה טירי: אני לא יודעת על זה שום דבר.
חנה טירי: אנחנו לא הוצאנו שום הודעה לציבור בנושא.
חנה טירי: אני לא רוצה להיכנס לסיטואציה הספציפית מול אמון הציבור אבל לכל אורך הדרך הודענו ללשכת השר וגם למשרד התיירות שזה לא פשוט ואם רוצים לבקש דחייה, צריך לבוא לפני הזמן.
חנה טירי: אני זוכרת את הדיון הקודם שהיה בוועדה כאשר הוועדה הבהירה שלא תהיה דחייה נוספת.
חנה טירי: לכן לא רצינו להגיע למצב הזה אבל לצערי הגענו למצב הזה.
חנה טירי: אנחנו לא מתייחסים אל הוועדה כאל חותמת גומי.
אתי בנדלר: אנחנו בפגרה.
אתי בנדלר: הם הכניסו אותנו ללופ.
לאה ורון: הכנסת שבה מהפגרה ב-30 לאוקטובר.
אתי בנדלר: מנהלת הוועדה מפנה את תשומת הלב כי התקנות, אם יוארכו לבקשתכם, יפקעו בעת פגרת הכנסת ולא בדקנו מבחינת היומן איך זה מתיישב עם החגים וכיוצא בזה.
אלי ליפשיץ: אם מדובר ב-14 בספטמבר, זה כשבועיים לפני ראש השנה.
אלי ליפשיץ: ראש השנה חל בתחילת אוקטובר.
לאה ורון: ראש השנה חל ב-30 לספטמבר.
לאה ורון: ערב ראש השנה חל ב-28 בספטמבר.
לאה ורון: הוועדה נקלעה למצב שהיא חייבת לאשר להם תקופה נוספת כי אחרת את תמצאי במצב בו התקנות עומדות על שולחן הוועדה והכנסת סגורה.
אתי בנדלר: ויהיו רק שבועיים לדון בהן, בין 1 בספטמבר ל-14 בספטמבר.
אתי בנדלר: זאת המשמעות, או אפילו פחות מזה אם רוצים לשנות והתקנות יצטרכו להתפרסם עד ה-14 בספטמבר.
אלי ליפשיץ: אנחנו מאמינים שאנחנו נביא כחודש לפני ראש השנה תקנות כמו שצריך, על מנת שיתפרסמו בסופו של דבר עד ה-14 בספטמבר.
אלי ליפשיץ: יכול להיות שגם לפני כן.
אתי בנדלר: להחלטתך.
אתי בנדלר: אני לא יודעת אם אני אהיה או לא.
חנה טירי: תקנות הגנת הצרכן (ביטול עסקה) (תיקון מס' 2), התשע"א-2011 בתוקף סמכותי לפי סעיפים 14ו ו-037 לחוק הגנת הצרכן, התשמ"א-1981, בהתייעצות עם שר התיירות ועם הממונה על הגנת הצרכן והסחר ההוגן, ובאישור ועדת הכלכלה של הכנסת, אני מתקין תקנות אלה: 1.
חנה טירי: החלפת תקנה 9 תיקון תקנה 9 בתקנה 9 לתקנות הגנת הצרכן (ביטול עסקה), התשע"א-2010, במקום "עשרה חודשים" יבוא "12 חודשים".
חנה טירי: אני מבקשת לציין בפני הוועדה שלאחר המועד שמשרד התיירות אישר לנו את הנוסח, הם שלחו לנו נוסח חדש שהעברתי לכם אותו הבוקר.
חנה טירי: הם ביקשו לתקן.
לאה ורון: חשבתי שתקריאי את הנוסח החדש.
לאה ורון: אנחנו כבר הפצנו אותו וגם היושב ראש מחזיק בו.
חנה טירי: זה הנוסח שנשלח.
חנה טירי: אני אקריא את הרישא שהיא בעצם אותו הדבר.
לאה ורון: לא, את התוקף.
חנה טירי: החלפת תקנה 9 במקום תקנה 9 לתקנות הגנת הצרכן (ביטול עסקה), התשע"א-2010 יבוא: "9.
חנה טירי: תוקף תוקפה של תקנה 6(א)(12) ושל הסייג לפרט 8 לתוספת – לשנים עשר חודשים".
אתי בנדלר: גברת טירי, אני מבקשת שתפני את תשומת לב הממונה על נוסח החוק במשרד המשפטים לכך שעלול להיות שהנוסח שהיא הציעה אינו תואם לכוונתכם ולכוונת הוועדה.
אתי בנדלר: הכוונה היא שאלה 12 חודשים מיום פרסום התקנות ולא מיום תחילתן.
אתי בנדלר: לכן צריך להוסיף מיום פרסומן של התקנות.
כרמל שאמה-הכהן: אנחנו פותחים דיון בהצעה לסדר היום שהועברה ממליאת הכנסת, ועניינה פתיחת גישה דו-כיוונית בגשר מודעי בגבול בין תל-אביב לרמת-גן.
כרמל שאמה-הכהן: כל מי שנמצא פה יודע על מה אנחנו מדברים: זה גשר שמחבר בין אזור הבורסה לעיר תל אביב.
כרמל שאמה-הכהן: מתל אביב לרמת-גן הוא פתוח, אבל מי שרוצה לצאת מרמת-גן לתל-אביב נאלץ לפנות רק ימינה בקצה הגשר.
כרמל שאמה-הכהן: הדבר קיים כך כבר שנים רבות.
כרמל שאמה-הכהן: מבירור שעשיתי עם הדרג המקצועי במשרד התחבורה עולה שאין הסבר תחבורתי למצב הקיים.
כרמל שאמה-הכהן: בהינתן הנתון הזה העליתי את ההצעה לסדר היום.
כרמל שאמה-הכהן: שר התחבורה ענה במליאת הכנסת ולא נתן נימוק למה המצב הזה צריך להימשך, ואנחנו בוחנים ושואלים בדיון הזה למה לא לשנות את המצב הקיים.
כרמל שאמה-הכהן: כמובן, אני מכיר את הסוגיה עוד בהיותי חבר מועצת עיריית רמת גן.
כרמל שאמה-הכהן: אני יודע שהעירייה נאבקה רבות כדי לשנות את המצב עוד לפני קבלת ההחלטה וגם לאחר מכן.
כרמל שאמה-הכהן: אין ספק, שפתיחת הגשר תקל על תושבי רמת-גן ועל מי שיוצא מרמת-גן בתנועת התחבורה.
כרמל שאמה-הכהן: מי מייצג את משרד התחבורה?
עירית שפרבר: אנחנו מדברים על ציר "נמיר" שהוא ציר מרכזי באזור.
עירית שפרבר: היום הוא גם עומד בראש שמחתנו כי זה הציר המרכזי של התחבורה הציבורית, ויש מאמץ לעשות העדפה לתחבורה הציבורית.
עירית שפרבר: יש עכשיו ניסוי שמתקיים, ואת המסקנות נממש לכל הציר בעניין העדפה לתחבורה ציבורית.
עירית שפרבר: צומת ז'בוטינסקי-נמיר עמוס מאוד כבר היום.
עירית שפרבר: יש בו הרבה מאוד תנועה, והמשמעות של הוספה של התנועה ישר זאת הוספה של עוד פאזה ברמזור, עוד שלב שעוצר אחרים.
עירית שפרבר: זה יביא לכשל.
עירית שפרבר: עם ההעדפה שגם היא פוגעת ברכב פרטי והוספת השלב הזה המצב הזה לא יתקיים.
עירית שפרבר: כשפתחו את הגשר בשנת 2006 כשעשו את הניסוי כשהוסיפו את התנועה הזאת- -
קריאה: את הגשר פתחו ב-2001.
עירית שפרבר: אחרי שפתחו את הגשר, עשו את הניסוי ב-2006 של הערכת זמן המחזור בצמתים והוספת התנועה הזאת.
עירית שפרבר: אכן, כמו שצפו, הצומת הזה קרס, למעשה.
עירית שפרבר: מספר הפעמים שהיה כשל בשעות השיא של הבוקר עלה בשעות השיא של הבוקר עלה בצורה דרמטית מ-4 ל-57, ונוצרה חסימה בכל האזור.
עירית שפרבר: לכן בראש ובראשונה בגלל העדיפות לתחבורה הציבורית וגם בגלל כל המערכת של הרכב הפרטי אנחנו חושבים שזה לא דבר נכון לעשות.
עירית שפרבר: הפתרון של החיבור מהאזור הזה לתוך תל אביב נמצא בהלכה ובארלוזורוב.
כרמל שאמה-הכהן: האמת היא שזאת עמדה חדשה של משרד התחבורה, אני חייב לומר.
עירית שפרבר: היא לא חדשה.
כרמל שאמה-הכהן: אני הייתי בשני דיונים אצל השר שבהם הוא קרא לאנשים מקצוע, והם אמרו שאין הסבר תחבורתי, והכול היה מאבק פוליטי בשעתו.
כרמל שאמה-הכהן: אחרת לא היינו מתקדמים עם הנושא הזה, וזה לא דיווח, אוזניי שמעו את זה.
כרמל שאמה-הכהן: יש פה גם הסטנוגרמה של מליאת הכנסת שבה נאמר שלא רק למומחים לא יהיה מה לומר, כנראה גם למשרד אין מה לומר בעניין הזה.
כרמל שאמה-הכהן: אני מקריא סטנוגרמה של תשובת המשרד.
כרמל שאמה-הכהן: לכן הדבר תמוה בעיניי.
כרמל שאמה-הכהן: האמת היא שאני מופתע.
כרמל שאמה-הכהן: אני גם דיברתי בישיבה שלי עם השר ועם המנכ"ל לפני כשבוע, העליתי את זה, ואף אחד לא אמר לי שיש שינוי גישה של המשרד.
כרמל שאמה-הכהן: חבל – לא היינו מקיימים את הדיון.
כרמל שאמה-הכהן: היה לי סיכום ברור עם השר שהגשר נפתח לתנועה.
כרמל שאמה-הכהן: אבל ההפתעה הזאת תזכה גם לתגובה של ועדת הכלכלה.
כרמל שאמה-הכהן: תמסרו ד"ש למנכ"ל – אנחנו גם נפתיע אתכם.
עירית שפרבר: אני מתנצלת.
כרמל שאמה-הכהן: זה פשוט דבר - אם לא הייתי נציגים של הממשלה הייתי מדבר איתכם ביתר חריפות.
עירית שפרבר: אני יכולה להגיד עוד משפט?
עירית שפרבר: אני חדשה בתפקיד- -
כרמל שאמה-הכהן: אותך מעולם לא ראיתי ולא דיברתי איתך בנושא.
עירית שפרבר: נכון, אני חדשה בתפקיד, לפני שבוע וחצי החלפתי את רונן ישעיהו שיצא לפנסיה לפני כחודש.
עירית שפרבר: אני לא ידעתי על הישיבה, העמדה הזאת המקצועית היא לא חדשה עבורי.
עירית שפרבר: אני מכירה את הבעיות של ציר נמיר.
עירית שפרבר: אמנם ישבתי באזור הצפון, לא פה, אבל אני עדיין מכירה את זה.
עירית שפרבר: ייתכן שפה היה התפר.
עירית שפרבר: אני לא יודעת מי היו אנשי המקצוע שענו את התשובה שאין בעיה.
עירית שפרבר: לכן אל תיקח את זה - - -
כרמל שאמה-הכהן: לא, זה לא ברמה האישית.
כרמל שאמה-הכהן: אנחנו מכבדים מאוד את משרד התחבורה, זה משרד חשוב.
כרמל שאמה-הכהן: בראשו עומד איש סיעתי, אבל אנחנו מתאמצים וכל פעם כשלמשרד התחבורה יש בקשה – לרבות מהשבוע האחרון שהוזעקנו למשרדכם ונתבקשנו לבצע משימות למרות סדר היום העמוס של ועדת הכלכלה – נענינו.
כרמל שאמה-הכהן: לכן לבוא ולהפתיע אותנו, גם אותי ברמה האישית וגם את הוועדה שהקצתה לכך זמן יקר.
כרמל שאמה-הכהן: יש 400 סעיפים שמחכים בסדר היום של ועדת הכלכלה.
כרמל שאמה-הכהן: חשבנו שהנושא הזה גמור, ונשאר רק לסיים אותו ברמה של החלטת הוועדה, כי זה מה שהמשרד דרש – שתהיה החלטה של הוועדה.
כרמל שאמה-הכהן: אבל לא צפינו שתבואו ותתנגדו.
כרמל שאמה-הכהן: אני לא אקבל החלטה בניגוד לעמדה מקצועית של משרד התחבורה.
כרמל שאמה-הכהן: אבל לבוא ולעשות סוג של "קרקס" שמאוד מפתיע אותי.
כרמל שאמה-הכהן: אני אשוחח עם המנכ"ל.
כרמל שאמה-הכהן: אני מודה, את לא היית בלופ הזה, אבל זה דבר שנמשך יותר משנה, לא מיהרנו עם זה.
כרמל שאמה-הכהן: לפני כשנה התחיל התהליך הזה, המשיך בכך שהיה סיכום ביני לבין השר שאני מעלה את זה כהצעה לסדר במליאה, ומשם זה יבוא לוועדה.
עירית שפרבר: אני באמת מתנצלת גם בשם המשרד.
עירית שפרבר: אני לא יודעת מה כשל פה, ואני מניחה שזה בין השאר גם התפר בין התפקידים.
כרמל שאמה-הכהן: אם זה באמת שיקול של עומס תנועה, למה שגם מתל-אביב לא יהיה ישר, אלא רק פנייה ימינה?
כרמל שאמה-הכהן: שהגשר הזה יהיה ימינה-ימינה מכל הכיוונים.
עירית שפרבר: כי ישר מכיוון תל-אביב הולך יחד עם השמאלה, ועל השמאלה אי אפשר לוותר.
עירית שפרבר: זאת אומרת זה לא לוקח עוד זמן בצומת.
עירית שפרבר: שמאלה, שזה שלושה נתיבים מכיוון ז'בוטינסקי-צפונה – יחד איתו נותנים חצי נתיב ישר.
עירית שפרבר: השמאלה בלאו הכי עוצר את כולם.
כרמל שאמה-הכהן: נשמע גם את העמדה המקצועית של הרשויות המקומיות.
כרמל שאמה-הכהן: נציג העיר רמת גן, בבקשה.